ક્રિસ ગેઈલ એકલા હાથે જ હૈદરાબાદની બોલિંગને વેરવિખેર કરવાની ક્ષમતા ધરાવે છે. પંજાબ તરફથી ગત મેચમાં પહેલીવાર આ IPLમાં રમતા તેણે 33 બોલમાં 63 રનની આક્રમક ઈનિંગ રમી હતી. ગેલની સામે ભુવનેશ્વર કુમાર, બિલિ સ્ટેનલેક, સંદીપ શર્મ, સિદ્ધાર્થ કૌલ, રાશિદ ખાન અને શાકિબ અલ હસન જેવા શાનદાર બોલર્સ હશે. આવામાં ટક્કર રોમાંચક રહેશે તેવી આશા છે. બીજી તરફ આ સીઝનમાં હૈદરાબાદ તરફથી ઓપનર શિખર ધવન અને કેપ્ટન કેન વિલિયમ્સને જ 50થી વધુ બોલ રમ્યા છે. બાકીના ખેલાડીઓને વધારે તક મળી શકી નથી.